ต้องทำไง และใช้อะไรทำให้มันหายไปครับ
สวัสดีค่ะ สหรัฐ เกิดผาสุขตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำบนพื้นสีแดง อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบร้อน เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมในกรณีนี้มีความเป็นไปได้หลายอย่าง แนะนำพบแพทย์ทั่วไปหรือแพทย์ผิวหนังเพื่อตรวจดูรอยโรคจริงจะได้การวินิจฉัยที่แน่นอนที่สุดการรักษาคงต้องขึ้นกับการวินิจฉัยค่ะ ถ้าเป็นพวกกลุ่มโรคติดเชื้อแบคทีเรียหรือเชื้อเริมอาจต้องได้ยาฆ่าเชื้อ ถ้าเป็นกลุ่มผื่นผิวหนังอักเสบจะได้ยาทาสเตียรอยด์ เป็นต้นควรไปพบแพทย์ถ้าตุ่มหรือผื่นแดงมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วยการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง